钦定古今图书集成/明伦汇编/氏族典/第024卷 > 冯行己
## 钦定古今图书集成/明伦汇编/氏族典/第024卷 > 冯行己

按《宋史冯拯传》：“拯子行己，字肃之，以父任为右侍禁，
泾原路驻泊都监，知宪州，因治状增秩，历石、保、霸、冀、
莫五州，所至有能称。皇祐中，知定州，徙知代州，管干
河东缘边安抚事，进西上阁门使，四迁客省使，更高
阳关、秦凤、定州、大名府路马步总管，以卫州防御使
致仕，预《洛阳耆英》之集。元祐中，终金州观察使，年八”
十四。